
1. Tiesību akta projekta izstrādes nepieciešamība
Anotācijas (ex-ante) nosaukums
Tiesību akta projekta "Par finansējuma piešķiršanu sabiedrībai ar ierobežotu atbildību "Elektroniskie sakari" konferences "Techritory" organizēšanai 2026. gadā" sākotnējās ietekmes (ex-ante) novērtējuma ziņojums (anotācija)
1.1. Pamatojums
Izstrādes pamatojums
Ministrijas / iestādes iniciatīva
Apraksts
Likuma "Par valsts budžetu 2026. gadam un budžeta ietvaru 2026., 2027. un 2028. gadam" 48. pants nosaka, ka  Aizsardzības ministrijas budžeta ietvaros sadarbībai ar starptautiskajām un nevalstiskajām organizācijām, pašvaldībām un komersantiem nepieciešamo finansējumu un tā izlietojumu, nodrošinot iesaisti starptautiskās un nacionālās drošības stiprināšanā, nosaka Ministru kabinets. Ņemot vērā minēto anotācijas 1.1. apakšpunkts atbilstoši precizējams
Ministru kabineta 2003. gada 29. aprīļa noteikumu Nr. 236 "Aizsardzības ministrijas nolikums" 6.5. apakšpunkts nosaka, ka Aizsardzības ministrija sagatavo un normatīvajos aktos noteiktajā kārtībā sniedz priekšlikumus par valsts aizsardzībai nepieciešamo finansējumu no valsts budžeta, kā arī citu ar valsts aizsardzību saistītu normatīvajos aktos un attiecīgajos politikas plānošanas dokumentos paredzēto pasākumu īstenošanai un ministrijas uzdevumu veikšanai nepieciešamo finansējumu no valsts budžeta.
1.2. Mērķis
Mērķa apraksts
Rīkojuma projekta mērķis ir atļaut Aizsardzības ministrijai 2026. gadā piešķirt finansējumu sabiedrībai ar ierobežotu atbildību (turpmāk - SIA) "Elektroniskie sakari" konferences "Techritory" organizēšanai 12 100 euro apmērā (ar PVN), lai uzturētu 5G bezvadu tehnoloģiju militāro nozīmi, kā arī Aizsardzības ministrijas lomu 5G tehnoloģiju attīstībā.
Rīkojuma ieviešana tiks nodrošināta no Aizsardzības ministrijas budžeta programmas 30.00.00 "Valsts aizsardzības politikas realizācija" 2026. gadā plānotajiem finanšu līdzekļiem.
Spēkā stāšanās termiņš
Vispārējā kārtība
1.3. Pašreizējā situācija, problēmas un risinājumi
Pašreizējā situācija
5G ir piektās paaudzes bezvadu tehnoloģija, kas ir līdz pat 100 reizēm ātrāka par 4G, taču papildus tam 5G tehnoloģiju savienojamība ir ievērojamāki drošāka un stabilāka kā 4G tehnoloģijas. Tehnoloģija ļauj datus virzīt no vienas vietas uz citu ar ievērojami samazinātu aizkavēšanās laiku (latentumu).
Sevišķi izceļama šī jautājuma aktualitāte šobrīd ir tādās jomās kā bezpilota sistēmu attīstība un pielietošana, attālināta apmācība, attālināta sistēmu vadība, komandvadība, loģistika, izlūkošana, pozicionēšana u.c.
Potenciālos 5G tīklu izmantojumus kaujas laukā pārbauda militārās iestādes visā pasaulē, un paredzams, ka to izvēršana aizņems vairāk laika nekā civilajās nozarēs. Malu skaitļošanas un glabāšanas (Edge computing) ieviešana, kas savu aktualitāti ir atguvusi līdz ar 5G tehnoloģiju attīstību, rada revolucionāru militāro sakaru potenciālu, jo operāciju informēšanai var izmantot milzīgu datu apjomu vienlaicīgi uzlabojot tīkla drošību. Iegūtā situācijas apzināšanās un datu apmaiņa ievērojami uzlabos izlūkošanas, novērošanas un izlūkošanas spējas lēmumu pieņemšanā komandās un kontrolē.
5G sekmē dažādu autonomu sistēmu izstrādi un ieviešanu. Piemēram, jauni autonomi militārie transportlīdzekļi, ko darbina 5G tehnoloģija, potenciāli varētu apiet datu apstrādes ierobežojumus, uzglabājot lielas datu bāzes, piemēram, kartes, vietējos mākoņos, ļaujot operatoriem tos kontrolēt no lielākiem attālumiem. Apvienojot mākslīgo intelektu (Artificial Intelligence) un lietu internetu (Internet of Things) ar 5G militāro pielietojumu, var vēl vairāk mainīt vispārējo dinamiku starptautisku operāciju izvēršanai un tradicionālajai teritoriālajai aizsardzībai.
Jau 2020. gadā Ādažu militārajā bāzē tika atklāta Eiropā pirmā 5G testa vide, radot ekosistēmu jaunās paaudzes bezvadu tehnoloģiju attīstīšanai un izmēģināšanai. Testa vide dod iespēju attīstīt un izmēģināt dažādu sensoru, aizsardzības sistēmu un platformu, tai skaitā, bezpilota risinājumus, būtiski veicinot militārās nozares tehnoloģisko attīstību un Latvijas tehnoloģiju uzņēmumu eksportspēju. Savukārt 2022. gadā Latvijas uzņēmums "LMT" sadarbībā ar Nacionālajiem bruņotajiem spēkiem un NATO Sabiedroto Transformācijas pavēlniecību veica virtuālās un papildinātās realitātes risinājumu demonstrāciju.
Droša 5G ieviešana ir Latvijas valsts prioritāte, ko apliecina Latvijas ilgtspējīgas attīstības stratēģija līdz 2030. gadam un Ceļvedis piektās paaudzes (5G) mobilo sakaru tīklu ieviešanai Latvijā. Eiropas Komisijas paziņojumā par virzību uz Eiropas Gigabitu sabiedrību viens no trim stratēģiskajiem mērķiem ir 5G pārklājuma nodrošināšana visās pilsētās un gar visām sauszemes transporta maģistrālēm.
SIA "Elektroniskie sakari" jau devīto gadu pēc kārtas organizē Eiropas mēroga 5G ekosistēmas konferenci "Techritory ", kas notiks 2026. gada 21.-22. oktobrī, Rīgā. 
Konference ir stratēģisks notikums, lai veidotu starptautisku dažādu nozaru sadarbības platformu, kas stiprinātu arī Latvijas valsts konkurētspēju un drošību. Tāpēc to arī iepriekš ir atbalstījusi Aizsardzības ministrija. 2025. gadā pasākumā piedalījās vairāk nekā 2000 dalībnieku no 63 valstīm, darbojās vairāk nekā 30 diskusiju paneļi un 100 eksperta līmeņa runātāji. 2026. gadā konference tiks īstenota sadarbībā ar Starptautisko Telekomunikāciju savienību, Latvijas Investīciju un attīstības aģentūru, Ziemeļvalstu ministru padomi, Latvijas Valsts radio un televīzijas centru, LMT un Hamburgas pašvaldību.
Dalība konferences organizēšanā un satura plānošanā sniegs iespēju popularizēt Aizsardzības ministrijas vadītās un atbalstītās iniciatīvas, tostarp, 5G militāro testa vidi, Digitālās savietojamības eksperimentu jeb DiBaX, NATO Innovation Range, Unilab, Dronu Samitu u.c. Svarīgi piebilst, ka DiBaX 2026 norises datumi (2026. gada 19.-30. oktobris) pārklājas ar Techritory foruma norises laiku, kas nozīmē, ka pasākumā varētu uzaicināt NATO DiBaX pārstāvjus un viesus, popularizējot Latviju kā nozīmīgu spēlētāju 5G tehnoloģijās.
Problēmas un risinājumi
Problēmas apraksts
-
Risinājuma apraksts
2026.gada konferences "Techritory" organizēšanai Aizsardzības ministrija ir saņēmusi partnerības aicinājumu no SIA "Elektroniskie sakari", kas paredzētu līdzdalību "Techritory" konferences organizēšanai un satura plānošanai, 12 100 (ar PVN) euro vērtībā.
Lai nodrošinātu un aktualizētu 5G bezvadu tehnoloģiju pielietojumu un attīstību arī militārajā jomā, kā arī Aizsardzības ministrijas lomu šo tehnoloģiju attīstībā un ņemot vērā 2022. gada 28. marta Aizsardzības ministrijas izpētes un attīstības līgumu (Nr. 8IP/AM/2022) ar SIA "LMT" par 5G testa vides attīstību Ādažu militārajā bāzē, sadarbību ar NATO ACT saistībā ar šīs vides militāro  pielietojumu, Aizsardzības ministrija ir izvērtējusi SIA "Elektroniskie sakari" partnerības aicinājumu un apstiprinājusi finansējuma piešķiršanu  12 100 euro (ar PVN) apmērā de minimis ietvarā no Aizsardzības ministrijas budžeta programmas 30.00.00 "Valsts aizsardzības politikas realizācija" finanšu līdzekļiem.
Par atbalsta piešķiršanas brīdi, kurā uzskatāms, ka saskaņā ar Komisijas 2023.gada 13.decembra Regulu (ES) Nr.2023/2831 par Līguma par Eiropas Savienības darbību 107. un 108. panta piemērošanu de minimis atbalstam atbalsts ir piešķirts tā saņēmējam, uz kuru ir veicams piešķirtā finansējuma atbilstības izvērtējums de minimis regulējumam, tiek uzskatīts datums, kurā ir parakstīta vienošanās starp Aizsardzības ministriju un atbalsta saņēmēju par šo atbalstu. Vienošanās tiks iekļauts atbalsta pretendenta izvērtējums atbilstoši piemērojamajam de minimis atbalsta regulējumam.
Ņemot vērā 5G bezvadu tehnoloģiju potenciālu sniegt ievērojamu pienesumu militārajai nozarei, līdzdalība "Techritory" konferences organizēšanā un satura plānošanā sniegs iespēju Aizsardzības ministrijai popularizēt 5G bezvadu tehnoloģiju militāro risinājumu attīstību Latvijas jaunuzņēmumu un pētnieku vidū, tādējādi arī nostiprinot Latvijas kā militārā pielietojuma 5G tehnoloģiju līdera pozīciju Eiropā.
Vai ir izvērtēti alternatīvie risinājumi?
Nē
Vai ir izvērtēts prasību un izmaksu samērīgums pret ieguvumiem?
Nē
1.4. Izvērtējumi/pētījumi, kas pamato TA nepieciešamību
1.5. Pēcpārbaudes (ex-post) izvērtējums
Vai tiks veikts?
Nē
1.6. Cita informācija
Rīkojuma izpildei nepieciešamais finansējums 2026. gadā ir plānots Aizsardzības ministrijas budžeta programmas 30.00.00 "Valsts aizsardzības politikas realizācija" ietvaros.
2. Tiesību akta projekta ietekmējamās sabiedrības grupas, ietekme uz tautsaimniecības attīstību un administratīvo slogu
Vai projekts skar šo jomu?
Jā
2.1. Sabiedrības grupas, kuras tiesiskais regulējums ietekmē, vai varētu ietekmēt
Fiziskās personas
Nē
Juridiskās personas
Jā
Ietekmes apraksts
Ņemot vērā 5G bezvadu tehnoloģiju potenciālu, "Techritory" konference sniegs iespēju popularizēt 5G bezvadu tehnoloģiju militāro risinājumu attīstību Latvijas jaunuzņēmumu un pētnieku vidū, nostiprinot Latvijas, kā militārā pielietojuma 5G tehnoloģiju, līdera pozīciju Eiropā.
2.2. Tiesiskā regulējuma ietekme uz tautsaimniecību
Vai projekts skar šo jomu?
Nē
2.3. Administratīvo izmaksu novērtējums juridiskām personām
Vai projekts skar šo jomu?
Nē
2.4. Administratīvā sloga novērtējums fiziskām personām
Vai projekts skar šo jomu?
Nē
2.5. Atbilstības izmaksu novērtējums
Vai projekts skar šo jomu?
Nē
3. Tiesību akta projekta ietekme uz valsts budžetu un pašvaldību budžetiem
Vai projekts skar šo jomu?
Nē
Cita informācija
Rīkojuma projekta realizāciju Aizsardzības ministrija nodrošinās valsts budžeta programmas 30.00.00 "Valsts aizsardzības politikas realizācija"  ietvaros, nepieciešamības gadījumā veicot finansējuma pārkārtošanu ekonomiskā klasifikācijas kodu griezumā.
4. Tiesību akta projekta ietekme uz spēkā esošo tiesību normu sistēmu
Vai projekts skar šo jomu?
Nē
4.2. Cita informācija
-
5. Tiesību akta projekta atbilstība Latvijas Republikas starptautiskajām saistībām
Vai projekts skar šo jomu?
-
5.3. Cita informācija
Apraksts
-
6. Projekta izstrādē iesaistītās institūcijas un sabiedrības līdzdalības process
Sabiedrības līdzdalība uz šo tiesību akta projektu neattiecas
Nē
6.1. Projekta izstrādē iesaistītās institūcijas
Valsts un pašvaldību institūcijas
Aizsardzības ministrija
Nevalstiskās organizācijas
Nē
Cits
Nē
6.2. Sabiedrības līdzdalības organizēšanas veidi
6.3. Sabiedrības līdzdalības rezultāti
-
6.4. Cita informācija
Cita informācija
-
7. Tiesību akta projekta izpildes nodrošināšana un tās ietekme uz institūcijām
Vai projekts skar šo jomu?
Nē
7.5. Cita informācija
Cita informācija
-
8. Horizontālās ietekmes
8.1. Projekta tiesiskā regulējuma ietekme
8.1.1. uz publisku pakalpojumu attīstību
Vai projekts skar šo jomu?
Nē
8.1.2. uz valsts un pašvaldību informācijas un komunikācijas tehnoloģiju attīstību
Vai projekts skar šo jomu?
Jā
Apraksts
5G ir piektās paaudzes bezvadu tehnoloģija, kas ir līdz pat 100 reizēm ātrāka par 4G, taču papildus tam 5G tehnoloģiju savienojamība ir ievērojamāki drošāka un stabilāka kā 4G tehnoloģijas.
8.1.3. uz informācijas sabiedrības politikas īstenošanu
Vai projekts skar šo jomu?
Nē
8.1.4. uz Nacionālā attīstības plāna rādītājiem
Vai projekts skar šo jomu?
Nē
8.1.5. uz teritoriju attīstību
Vai projekts skar šo jomu?
Nē
8.1.6. uz vidi
Vai projekts skar šo jomu?
Nē
8.1.7. uz klimatneitralitāti
Vai projekts skar šo jomu?
Nē
8.1.8. uz iedzīvotāju sociālo situāciju
Vai projekts skar šo jomu?
Nē
8.1.9. uz personu ar invaliditāti vienlīdzīgām iespējām un tiesībām
Vai projekts skar šo jomu?
Nē
8.1.10. uz dzimumu līdztiesību
Vai projekts skar šo jomu?
Nē
8.1.11. uz veselību
Vai projekts skar šo jomu?
Nē
8.1.12. uz cilvēktiesībām, demokrātiskām vērtībām un pilsoniskās sabiedrības attīstību
Vai projekts skar šo jomu?
Nē
8.1.13. uz datu aizsardzību
Vai projekts skar šo jomu?
Nē
8.1.14. uz diasporu
Vai projekts skar šo jomu?
Nē
8.1.15. uz profesiju reglamentāciju
Vai projekts skar šo jomu?
Nē
8.1.16. uz bērna labākajām interesēm
Vai projekts skar šo jomu?
Nē
8.2. Cita informācija
Cita informācija
-

